Arno Jundze

Arno Jundze (dzimis  Jaunpiebalgā) ir rakstnieks, kultūras žurnālists, Latvijas Rakstnieku savienības priekšsēdētājs. TV24 raidījuma "Grāmatu kods" vadītājs. 

Strādājis Literatūras, folkloras un mākslas institūtā, bijis literārās nodaļas redaktors laikrakstā “Literatūra un Māksla Latvijā”. Vairāk nekā desmit gadus LTV1 strādājis dažādos kultūras raidījumos — veidojis rakstnieku portretus raidījumā “Melns uz balta”, vadījis raidījumus “100 g kultūras”, “Nacionālie dārgumi”, kopā ar Lindu Olti tapusi televīzijas filma “Jānis. Elza. Mīlas grāmata”, “Rozentāls. Septiņi”. Darbojies Kultūras ministrijas Literatūras un grāmatniecības padomē, Valsts kultūrkapitāla fonda (VKKF) padomē, bijis VKKF Literatūras nozares priekšsēdētājs un vairāk nekā 15 gadus - Neatkarīgās Rīta Avīzes Latvijai” kultūras nodaļas redaktors.

A. Jundze ir filoloģijas zinātņu doktors, aizstāvējis promocijas darbu “Somijas literatūra Latvijā”, kas publicēta monogrāfijā 2002. gadā.

 Publicētās grāmatas 

 Lietišķie kontakti, Kultūra 1992 Latviešu literatūras testi. Zvaigzne ABC, 2001 
 Somijas literatūra Latvijā.  Zinātne, 2002
 Ķiparu Ļerpatu Šnirks. Daugava, 2003
 Ķiparu Ļerpatu Čieps, Pētergailis, 2009
 Latvija drauga acīm. IZM, 2010 (Komiksi sadarbībā ar Maiju Līdumu) Adaptācijas programma un materiālu izveide trešo valstu valstspiederīgo bērniem vecumā no 6 līdz 12 gadiem
 Gardo vistiņu nedēļa. Stāsti Zvaigzne ABC, 2012
 Putekļi smilšu pulkstenī. Romāns. Zvaigzne ABC, 2014 
 Putekļi smilšu pulkstenī. Romāns. (atk izd.) Zvaigzne ABC, 2014
 Kristofers un ēnu ordenis. Romāns. Zvaigzne ABC, 2015 
 Bergs&relikviju mednieki. Romāns. Zvaigzne ABC, 2016 
 Sarkanais dzīvsudrabs. Romāns. Dienas grāmata, 2017
 Kristofers un ēnu ordenis. Romāns. (atk.izd.) Zvaigzne ABC, 2018 
 Šušnirks un pazemes bubuļi. Zvaigzne ABC, 2019
 Un tu esi viens. Stāsts. 2020. Žurnāls Jaunā Gaita
 Vienīgais liecinieks. Romāns. Zvaigzne ABC, 2021
 Gardo vistiņu nedēļa. Stāsti. (atk. izd.) Zvaigzne ABC, 2022
 Es nemiršu nekad. Romāns. Dienas grāmata, 2022  
 Ko es domāju, kad domāju par rakstīšanu. Eseja grāmatā Rakstniecības laboratorija. Dienas grāmata, 2023
 Šušnirks un spoku muiža. Zvaigzne ABC 2023

 Tulkojumi 

 Grāmatas, krājumi 

 Dulkės smėlio laikrodyje. Romāns. (Putekļi smilšu pulkstenī.) Hieronymus, 2023, Tulkojis Jurgis Banevičius (lietuviešu)
 Comment éleminer Cecīlija Bočs. Stāsts krājumā Miniatures. Nouvelles de Lettonie. Magelan&Cie. Brussels, 2023. Franču valodā tulkojis Nicolas Auzanneau
 Krääbu Töllu Tsips. Gallus kirjastus. Tallinn, 2021 (igauņu) Tulkojis Hannes Korjus
 Polvo en el reloj de arena. (Putekļi smilšu pulkstenī.) Abismos. Mexico, 2019 (spāņu) Tulkojusi Agija Anča
 Raudonasis Gyvsidabris. (Sarkanais dzīvsudrabs) Lietuvos Rašytoju Sajungos Leidykla, 2019 (lietuviešu) Tulkojis Jurgis Banevičius
 Killing Mrs Cecilia Bochs. Stāsts krājumā The Book Of Riga, London,Comma Press, 2018. Angļu valodā tulkojusi Kaija Strautmanis

 Periodika 

 I ti odin. Almanahs Rižskij alamanh 2022. Tulkojis Dmitrijs Dragiļevs un Jānis Grants
 Gardžiųjų vištelių savaitė”. Santara, 2017, žiema, Nr. 141/142 Lietuviešu valodā tulkojis Jurgis Banevičius
 Kaip nužudyti ponią Ceciliją Bočas? un Kaip mokytoja pensininkė Mina Karkls kriminalinį autoritetą apstūmė.Stāsti. Žurnāls Metai 2015. Lietuviešu valodā tulkojis Jurgis Banevičius

 Filmu scenāriji 

 Scenārijs televīzijas filmai Jānis. Elza. Mīlas grāmata. (režisore Linda Olte, 2015)
 Scenārijs televīzijas filmai Rozentāls. Septiņi. (režisore Linda Olte, 2016)

 Balvas un nominācijas 
Literatūra: 

 Eduarda Veidenbauma prēmija 2023 par romānu  Es nemiršu nekad  
 Krasta ļaudis (Egona Līva balva) Liepājas Rotari kluba balva par romānu Es nemiršu nekad 2023
 Facebook lasītāju grupas Grāmatu lasītāji – lasītājiem Lasītāju balva 2023 kategorijā Proza par romānu  Es nemiršu nekad   
 LTV balvas Kilograms Kultūras 2022 rudens balsojuma uzvarētājs nominācijā Literatūra un grāmatniecība par romānu Es nemiršu nekad
 LTV balvas Kilograms Kultūras 2014 vasaras balsojuma uzvarētājs nominācijā Literatūra un grāmatniecība par romānu  Putekļi smilšu pulkstenī
 Konkursa Nacionālais bestsellers laureāts 2015
 Vairākkārt nominēts LALIGABA un Literatūras gada  balvai, Jāņa Baltvilka balvai

Kino:

 LTV balvas Kilograms Kultūras 2015. gada rudens balsojuma  uzvarētājs nominācijā kino par filmu Elza. Jānis. Mīlas grāmata
 Nominācija kino balvai Lielais Kristaps 2016 par scenāriju filmai Elza. Jānis. Mīlas grāmata 

 Atsauces 

 Ārējās saites 
 https://www.literatura.lv/personas/arno-jundze

Kategorija:1965. gadā dzimušie
Kategorija:Cēsu novadā dzimušie
Kategorija:Latviešu rakstnieki
Kategorija:Latviešu žurnālisti